Tempelhof Lufthavn (også Tempelhof International Airport, Berlin-Tempelhof, ty.: Flughafen Tempelhof) var indtil 30. oktober 2008 en lufthavn beliggende i Tempelhof i det sydlige Berlin. Den blev bygget i begyndelsen af 1920'erne, og blev brugt under Blokaden af Berlin under den kolde krig, hvor al land- og vandtransport til Vestberlin var blokeret. Som en del af Albert Speers plan for genopbygningen af Berlin under den nazistiske epoke, blev professor Ernst Sagebiel beordret til at erstatte den gamle terminal med en ny terminal i 1934. Arkitekten Norman Foster har kaldt lufthavnen "The Mother of all Airports".